
ОТНОСНО: Приемане на Програма за овладяване на популацията на безстопанствените кучета на територията на Община Бургас за периода 2022-2026 година
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

	С Решение № 136/14.03.2019 г. на Министерски съвет е приета Национална програма за овладяване популацията на безстопанствените кучета на територията на Република България.
	Общинската програма за овладяване популацията на безстопанствените кучета на територията на Бургас е изготвена във връзка с чл.40 от Закона за защита на животните и обхваща периода до 2026 г. 
Проектът на Програма е представен за обществен достъп на 30.08.2022 г. чрез интернет страницата на Община Бургас на адрес: www.burgas.bg, Раздел Околна среда, Секция Програми.
	Необходимостта от разработване на Програмата за овладяване на популацията на безстопанствените кучета на територията на Община Бургас е продиктувана в резултат на изисквания, поставени на България и останалите страни членки на Европейския съюз по отношение на грижата и хуманното отношение към животните и конкретните механизми за овладяване популацията на безстопанствените кучета в населените места.
	Стратегическата цел на Програмата за овладяване на популацията на безстопанствените кучета на територията на Община Бургас е установяване на контрол върху популацията от домашни и безстопанствени кучета, като се гарантира хуманното отношение към тях, опазване здравето и безопасността на хората и чистотата и комфорта на градската среда. Редуцирането на броя на безстопанствените кучета до трайно намаляване на популацията, съгласно разпоредбите на действащото законодателство, ще се постигне чрез прилагане на ефективен подход масова кастрация. На основата на анализа на средата и формулираната стратегическа цел са определени специфичните стратегически цели: прилагане на механизмите за ефективен контрол и намаляване на популацията на безстопанствените кучета на територията на общината; прилагане на механизмите за ефективен контрол на отглеждането, развъждането и търговията с кучета; повишаване културата на отглеждане на домашни кучета и насърчаване на тяхната кастрация и регистрация.
	Неразделна част към Програмата е изготвеният План за действие, в който са заложени конкретни и идентифицирани  мерки. Изпълнението на включените в Плана мерки ще доведе до изпълнението на специфичните цели, както и за постигане на главната стратегическа цел на Програмата.
	
	Предвид гореизложеното, на основание чл.21, ал.1, т.12 от Закона за местното самоуправление и местната администрация и чл.40, ал.3 от Закона за защита на животните, предлагам Общински съвет – Бургас да приеме следното

РЕШЕНИЕ:

Приема  „Програма за овладяване на популацията на безстопанствените кучета на територията на Община Бургас за периода 2022 г. - 2026 г.“.

Приложения:
1. Програма за овладяване на популацията на безстопанствените кучета на територията на Община Бургас за периода 2022 г. - 2026 г.;
2. Презентация на „Програма за овладяване на популацията на безстопанствените кучета на територията на Община Бургас за периода 2022 г. - 2026 г.“;
3. Резюме на „Програма за овладяване на популацията на безстопанствените кучета на територията на Община Бургас за периода 2022 г. - 2026 г.“.

